— Любіў коней. Кабыла ў яго была Ракета. Празвалі яе так за прыгажосць і імклівасць бегу. Аб’язджаў на ёй палі, сенажаці. На святы запрагаў у вазок, “тачанку” такую. Не прызнаваў іншага транспарту: гадаваў каня таксама ў сваёй дамашняй гаспадарцы. А яшчэ захапляўся музыкай. Памятаю, яшчэ на хутары жылі, па месяцы, а то і больш, “кватараваў” у нас бяздомны скрыпач Адэля. Вечарамі бацька гадзінамі яго слухаў. Сам меў выдатны слых. У маладосці спяваў у касцёльным хоры.